কবে থেকে শুরু হচ্ছে অমরনাথ যাত্রা? দেখুন বড় আপডেট

ওয়েব ডেস্ক: কেদারনাথ রোপওয়ে চালু হওয়ার দিনেই অমরনাথ যাত্রা (Amarnath Yatra) নিয়ে এসে গেল বড়সড় সুখবর। দক্ষিণ কাশ্মীরে (Kashmir) ৩,৮৮০ মিটার উচ্চতায় অবস্থিত এই পবিত্র গুহা মন্দিরের ৩৮ দিনব্যাপী বার্ষিক তীর্থযাত্রা আগামী ৩ জুলাই থেকে শুরু হবে বলে জানা গিয়েছে।

শ্রী অমরনাথজী শ্রাইন বোর্ড (SASB)-এর ৪৮তম বোর্ড সভায় এই সিদ্ধান্ত নেওয়া হয়েছে বলে খবর। জম্মু ও কাশ্মীরের লেফটেন্যান্ট গভর্নর মনোজ সিনহার সভাপতিত্বে রাজভবনে এই বৈঠক অনুষ্ঠিত হয়। এই বিষয়ে বোর্ডের এক মুখপাত্র জানান, এবছর অমরনাথ যাত্রা একইসঙ্গে অনন্তনাগ জেলার পাহেলগাঁও এবং গান্দেরবল জেলার বালতাল থেকে শেষ হবে এবং ৯ আগস্ট।

আরও পড়ুন: কেদারনাথে যাবেন? আগে জেনে নিন এই বড় আপডেট

প্রত্যাশিত তীর্থযাত্রীদের কথা মাথায় রেখে বৈঠকে যাত্রীদের জন্য বিভিন্ন সুযোগ-সুবিধা বৃদ্ধির বিষয়ে আলোচনা করা হয়। জম্মু, শ্রীনগরসহ অন্যান্য স্থানে থাকার ব্যবস্থার উন্নতি, ই-কেওয়াইসি সুবিধাসহ যাত্রী নিবন্ধন কেন্দ্র চালু করা, আরএফআইডি কার্ড প্রদান এবং শ্রীনগরের নওগাম ও কাটরা রেলস্টেশনে অন-স্পট নিবন্ধনের ব্যবস্থা করার বিষয়ে সিদ্ধান্ত নেওয়া হয়েছে।

এছাড়াও, বালতাল, পাহেলগাঁও, নুনওয়ান এবং শ্রীনগরের পান্থচৌকে তীর্থযাত্রীদের জন্য প্রয়োজনীয় সুবিধাগুলি বাড়ানোর প্রস্তাবও দেওয়া হয়। পাশাপাশি এই বৈঠকে যাত্রা-সংক্রান্ত তথ্য প্রচার, তীর্থযাত্রী ও সেবাদানকারীদের জন্য বীমা সুবিধা, অনলাইন পরিষেবার সম্প্রসারণ, যাত্রাপথের রক্ষণাবেক্ষণ ও সম্প্রসারণ নিয়েও আলোচনা হয়। এদিনের বৈঠকে পর্যাপ্ত হেলিকপ্টার পরিষেবা, উন্নত চিকিৎসা সুবিধা, আবহাওয়া পূর্বাভাস ব্যবস্থা এবং নিরাপত্তার মতো বিষয়েও বিস্তারিত আলোচনা হয়।

দেখুন আরও খবর:

The post কবে থেকে শুরু হচ্ছে অমরনাথ যাত্রা? দেখুন বড় আপডেট appeared first on KolkataTV.